钦定古今图书集成/明伦汇编/宫闱典/第104卷 > 王立 王仁
## 钦定古今图书集成/明伦汇编/宫闱典/第104卷 > 王立 王仁

按《汉书元后传》：“哀帝崩，无子，太皇太后以莽为大司
马，与共征立中山王，奉哀帝后，是为平帝。帝九岁，常
年被疾，太后临朝，委政于莽。莽颛威福，红阳侯立莽
诸父平阿侯仁，素刚直，莽内惮之，令大臣以罪过奏
遣立仁就国。莽日诳燿太后言，辅政致太平。群臣奏
请尊莽为安汉公。后遂遣使者迫守立仁，令自杀。赐”
立谥曰“荒侯”，子柱嗣，仁谥曰“刺侯”，子术嗣。是岁，元始
三年也。

按《恩泽侯表》：“红阳荒侯立，河平二年六月乙亥，封以
皇太后弟关内侯侯，二千一百户。三十年薨。元始四
年，侯柱嗣。王莽败绝，曾孙武桓侯泓，建武元年，以父
丹为将军，战死。往与上有旧侯